১৩শ শতাব্দীতে মুসলিম ইতিহাসের সময়রেখা

* ১২০২: বখতিয়ার খলজি বাংলার বিশাল অংশ জয় করেন।
* ১২০৩: ঘুরিদ শাসক গিয়াসউদ্দীন মুহাম্মদ ১২০৩ সালের ১৩ মার্চ হেরাতে অসুস্থ হয়ে মৃত্যুবরণ করেন, তার স্থলাভিষিক্ত হন তার ছোট ভাই মুইজউদ্দীন মুহাম্মদ ঘুরি।
* ১২০৪: মুইজউদ্দীন ঘুরি কারা খিতাইয়ের সহায়তায় খোয়ারিজমীয় শাসক দ্বিতীয় আলা আদ-দিন মুহাম্মদের বিরুদ্ধে আন্ধখুদের যুদ্ধে অক্সাস নদীর তীরে বিপর্যয়ের সম্মুখীন হন।
* ১২০৬: মুইজউদ্দীন ঘুরি সিন্ধু নদের কাছে প্রতিপক্ষ মুসলিম গোষ্ঠীর হাতে আততায়ীর দ্বারা নিহত হন। কুতুবুদ্দিন আইবেক উত্তর ভারতের সমভূমিতে দিল্লি সালতানাতের ভিত্তি স্থাপন করেন।
* ১২১০: ঘুরিদ সুলতান মাহমুদের হত্যাকাণ্ড, সামের সিংহাসন আরোহণ। কুতুবুদ্দিন আইবেকের মৃত্যু, ভারতে আরাম শাহের সিংহাসন আরোহণ।
* ১২১১: ঘুরিদ শাসনের অবসান, তাদের অঞ্চলগুলো খোয়ারিজমীয় শাহদের দ্বারা সংযুক্ত হয়। ভারতে ইলতুৎমিশ কর্তৃক আরাম শাহ অপসারিত হন।
* ১২১২: স্পেনে লাস নাভাস দে তোলোসার যুদ্ধ, স্পেনে আলমোহাদ শাসনের অবসান। স্পেনে খ্রিস্টানদের কাছে আলমোহাদরা লাস নাভাস দে তোলোসায় পরাজিত হয়। আলমোহাদ সুলতান মুহাম্মদ আন-নাসির মরক্কোতে পালিয়ে যান।
* ১২১৩: আলমোহাদ সুলতান মুহাম্মদ আন-নাসিরের মৃত্যু। তার পুত্র দ্বিতীয় ইউসুফের সিংহাসন আরোহণ।
* ১২১৬: আব্দুল হকের অধীনে মারিনিদীয়রা মরক্কোর উত্তর-পূর্ব অংশ দখল করে। নাকুরের যুদ্ধে মারিনিদদের কাছে আলমোহাদরা পরাজিত হয়।
* ১২১৭: সিবু নদীর তীরে যুদ্ধে মারিনিদীয়রা পরাজিত হয়। আব্দুল হক নিহত হন এবং মারিনিদীয়রা মরক্কো ত্যাগ করে।
* ১২১৮: আইয়ুবীয় শাসক আল-আদিলের মৃত্যু, আল-কামিলের সিংহাসন আরোহণ। মারিনিদীয়রা তাদের নেতা ওসমানের অধীনে মরক্কোতে ফিরে আসে এবং ফেজ দখল করে।
* ১২২০: খোয়ারিজমীয় শাহ দ্বিতীয় মুহাম্মদের মৃত্যু, জালাল আল-দিন মেংবার্নির সিংহাসন আরোহণ।
* ১২২৩: আলমোহাদ শাসক দ্বিতীয় ইউসুফের মৃত্যু, প্রথম আব্দুল ওয়াহিদের সিংহাসন আরোহণ। স্পেনে দ্বিতীয় ইউসুফের এক ভাই স্বাধীনতা ঘোষণা করেন এবং আল আদিল (আব্দুল্লাহ) উপাধি গ্রহণ করেন।
* ১২২৪: আলমোহাদ শাসক প্রথম আব্দুল ওয়াহিদের মৃত্যু, খলিফা আব্দুল্লাহর সিংহাসন আরোহণ।
* ১২২৫: আব্বাসীয় খলিফা আন-নাসিরের মৃত্যু, আজ-জাহিরের সিংহাসন আরোহণ।
* ১২২৭: আলমোহাদ শাসক আব্দুল্লাহ আদিলের হত্যাকাণ্ড, তার পুত্র ইয়াহইয়ার সিংহাসন আরোহণ।
* ১২২৯: আলমোহাদ শাসক ইয়াহইয়ার মৃত্যু, প্রথম ইদ্রিসের সিংহাসন আরোহণ। আইয়ুবীয় শাসক আল-কামিল খ্রিস্টানদের কাছে জেরুজালেম ফিরিয়ে দেন।
* ১২৩০: খোয়ারিজমীয় সাম্রাজ্যের পতন।
* ১২৩২: আলমোহাদ শাসক প্রথম ইদ্রিসের মৃত্যু, দ্বিতীয় আব্দুল ওয়াহিদের সিংহাসন আরোহণ।
* ১২৩৪: আইয়ুবীয় শাসক আল-কামিলের মৃত্যু, দ্বিতীয় আল-আদিলের সিংহাসন আরোহণ।
* ১২৩৬: দিল্লি সুলতান ইলতুৎমিশের মৃত্যু। রুকনউদ্দীন ফিরোজের সিংহাসন আরোহণ।
* ১২৩৭: রাজিয়া সুলতানের দিল্লির সুলতান হিসেবে সিংহাসন আরোহণ।
* ১২৪০: রাজিয়া সুলতানের মৃত্যু, মুইজউদ্দীন বাহরামের সিংহাসন আরোহণ।
* ১২৪২: মুইজউদ্দীন বাহরামের মৃত্যু, দিল্লির সুলতান হিসেবে আলাউদ্দিন মাসুদের সিংহাসন আরোহণ। আলমোহাদ শাসক দ্বিতীয় আব্দুল ওয়াহিদের মৃত্যু, আবুল হাসান আস-সাঈদের সিংহাসন আরোহণ। আব্বাসীয় খলিফা প্রথম আল-মুস্তানসিরের মৃত্যু, আল-মুস্তাসিমের সিংহাসন আরোহণ।
* ১২৪৪: আবু বায়াশের যুদ্ধে আলমোহাদরা মারিনিদীয়দের পরাজিত করে। মারিনিদীয়রা মরক্কো ত্যাগ করে।
* ১২৪৫: মুসলমানরা পুনরায় জেরুজালেম জয় করে।
* ১২৪৬: দিল্লির সুলতান আলাউদ্দিন মাসুদের মৃত্যু, নাসিরুদ্দিন মাহমুদের সিংহাসন আরোহণ।
* ১২৪৮: আলমোহাদ শাসক আবুল হাসান আস-সাঈদের মৃত্যু, তিলিমসানে এক আক্রমণে অতর্কিত হামলায় নিহত হন। উমরের সিংহাসন আরোহণ।
* ১২৫০: মারিনিদীয়রা মরক্কোতে ফিরে আসে এবং এর অধিকাংশ অংশ দখল করে নেয়।
* ১২৫৮: বাগদাদের যুদ্ধ (১২৫৮) - মঙ্গোলরা বাগদাদ লুণ্ঠন করে। আব্বাসীয় খলিফা আল-মুস্তাসিমের মৃত্যু। আব্বাসীয় শাসনের অবসান। হালাকু খানের অধীনে মঙ্গোলরা ইরান ও ইরাকে তাদের শাসন প্রতিষ্ঠা করে। গোল্ডেন হোর্ডের মুসলিম প্রধান বারকা খান আব্বাসীয় খলিফার প্রতি আচরণের প্রতিবাদ জানান এবং বাগদাদ থেকে তার সৈন্যদল প্রত্যাহার করেন।
* ১২৫৯: হাফসি শাসক আব্দুল্লাহ মুহাম্মদ নিজেকে খলিফা ঘোষণা করেন এবং আল মুস্তানসির নাম ধারণ করেন।
* ১২৬০: সিরিয়ায় আইন জালুতের যুদ্ধ। মিশরের মামলুকদের হাতে মঙ্গোলরা পরাজিত হয় এবং মঙ্গোলদের অপরাজেয়তার যাদু ভেঙে যায়। বাইবার্স মামলুক সুলতান হন।
* ১২৬২: মুলতানে বাহাউদ্দিন জাকারিয়ার মৃত্যু, যিনি দক্ষিণ এশিয়ায় সোহরাওয়ার্দিয়া সুফি তরীকা প্রবর্তনের কৃতিত্বের অধিকারী।
* ১২৬৫: হালাকু খানের মৃত্যু। দক্ষিণ এশিয়ার চিশতিয়া সাধু ফরিদউদ্দীন গঞ্জেশকরের মৃত্যু।
* ১২৬৬: বারকা খানের মৃত্যু, যিনি গোল্ডেন হোর্ডের প্রথম ইসলাম গ্রহণকারী শাসক ছিলেন। অষ্টম ক্রুসেড: ক্রুসেডাররা তিউনিসিয়া আক্রমণ করে; ক্রুসেড ব্যর্থ হয়।
* ১২৬৭: মালিক উল সালিহ ইন্দোনেশিয়ার প্রথম মুসলিম রাষ্ট্র সমুদ্র পাসাই প্রতিষ্ঠা করেন। আলমোহাদ শাসক উমর খ্রিস্টানদের সাহায্য চান এবং স্পেনীয়রা মরক্কো আক্রমণ করে। মারিনিদীয়রা মরক্কো থেকে স্পেনীয়দের তাড়িয়ে দেয়। আলমোহাদ খলিফা উমরের হত্যাকাণ্ড; দ্বিতীয় ইদ্রিসের সিংহাসন আরোহণ।
* ১২৬৯: মারিনিদীয়দের হাতে দ্বিতীয় ইদ্রিস অপসারিত হন, আলমোহাদদের অবসান ঘটে। আবু ইয়াকুবের অধীনে মারিনিদীয়রা মরক্কোর ক্ষমতায় আসে।
* ১২৭০: মালিতে মুসলিম শাসনের প্রতিষ্ঠাতা মানসা ওয়ালির মৃত্যু।
* ১২৭২: গ্রানাডা আমিরাতের প্রতিষ্ঠাতা প্রথম মুহাম্মদের মৃত্যু। ইয়াঘমুরাসন মরক্কো আক্রমণ করেন কিন্তু যুদ্ধে বিপর্যয়ের সম্মুখীন হন।
* ১২৭৩: জালাল আল-দিন মুহাম্মদ রুমির মৃত্যু।
* ১২৭৪: নাসির আল-দিন তুসীর মৃত্যু। মারিনিদীয়রা জিয়ানীয়দের কাছ থেকে সিজিলমাসা দখল করে। ইংল্যান্ডের প্রথম এডওয়ার্ডের অধীনে নবম ক্রুসেড। ক্রুসেডটি ব্যর্থতায় পর্যবসিত হয় এবং এডওয়ার্ড ইংল্যান্ডে ফিরে যান।
* ১২৭৭: সুলতান বাইবার্সের মৃত্যু।
* ১২৮০: হিমসের দ্বিতীয় যুদ্ধ।
* ১২৮৩: ইয়াঘমুরাসনের মৃত্যু। তার পুত্র ওসমানের সিংহাসন আরোহণ।
* ১২৮৫: তিউনিসিয়া তিউনিস ও বুগিতে বিভক্ত হয়।
* ১২৮৬: গিয়াসউদ্দীন বলবনের মৃত্যু। আবু ইউসুফ ইয়াকুবের মৃত্যু। বুঘরা খান নাসিরুদ্দিন নামে বাংলায় স্বাধীনতা ঘোষণা করেন।
* ১২৯০: ভারতে দাস বংশের অবসান, জালালউদ্দীন ফিরোজ খলজি ক্ষমতায় আসেন। ওসমান বিজয়াভিযান শুরু করেন এবং ১২৯০ সালের মধ্যে মধ্য মাগরেবের অধিকাংশ অঞ্চল জিয়ানীয়দের দ্বারা বিজিত হয়।
* ১২৯১: ইরানি কবি সাদীর মৃত্যু।
* ১২৯৬: আলাউদ্দিন খলজি দিল্লির সিংহাসনে আরোহণ করেন। মঙ্গোল শাসক গাজান খান ইসলাম ধর্ম গ্রহণ করেন।
* ১২৯৯: মঙ্গোলরা সিরিয়া আক্রমণ করে। মারিনিদীয়রা তিলিমসান রাজ্যের রাজধানী তিলিমসান অবরোধ করে। এই শতাব্দীর শেষের দিকে বিশ্বব্যাপী মুসলিম জনসংখ্যা মোট জনসংখ্যার ৭ শতাংশে উন্নীত হয়েছিল।

## আরোও দেখুন

* মুসলিম ইতিহাসের সময়রেখা

## তথ্যসূত্র


বিষয়শ্রেণী:১৩শ শতাব্দীতে ইসলাম
বিষয়শ্রেণী:মুসলিম ইতিহাসের সময়রেখা